google/wiki40b huggingface dataset:
Marie Plahtes Minde

Marie Plahtes Minde var et tuberkulosehjem som ble opprettet i 1907 på Dønski i Bærum. Det var i drift som institusjon for tuberkulose-pasienter frem til 1951. Deretter ble anlegget tatt i bruk som aldershjem.
Institusjonen ble opprettet til minne om Marie Plahte, som bare nitten år gammel døde av tuberkulose i 1898. Hun var datter av Marie f. Birch og Frithjof M. Plahte (1836-1899), og det var moren som i 1902 skjenket 100 000 kroner til etableringen av tuberkulosehjemmet. I 1917 ga enkefru Plahte ytterligere 100 000 kroner til tuberkulosehjemmet, slik at det kunne bygges om og bli bedre egnet til å gi pasientene aktiv behandling.
Arkitekter for bygningen var Kristian Biong og Henrik Nissen d.y..
Valget i Rheinland-Pfalz 2016

Valgsystem

Ved valget har hver velger to stemmer, slik det også er ved valget til Forbundsdagen. Den såkalte førstestemmen går til en direktekandidat i valgkretsen (valgkretsstemmen). Andrestemmen her kalt landstemmen (av tysk Land i betydningen delstat), går til et parti eller en valgliste. Landstemmene avgjør partienes forholdsmessige styrke i landdagen.
Hver av de 51 valgkretsene blir representert med ett medlem i landdagen. Ytterligere 50 medlemmer velges ved landstemmen. Det kan tenkes at et parti oppnår flere direktemandater enn det resultatet av andrestemmene tilsier. I så fall blir disse partiene tildelt tilstrekkelig mange utlikningsmandater av de 50 landstemmene, slik at det riktige styrkeforholdet oppnås.

Utgangsposisjon

Ved landdagsvalget i 2011 fikk SPD 35,7 % av stemmene som ga 42 av landdagens 101 medlemmer. CDU ble nest største parti med 35.2 % av stemmene og har vært representert med 41 medlemmer i landdagen. De grønne ble det tredje parti i landdagen med 15,4 % av stemmene og 18 medlemmer i delstatsparlamentet. FDP fikk 4,25 % av stemmene. Partiet klarte dermed ikke å overskride sperregrensen på 5 %, og gikk ut av landdagen.
Etter valget dannet SPD og De grønne en regjeringskoalisjon, først med Kurt Beck, deretter med Malu Dreyer (begge SPD) som ministerpresident.
Rudi

Rudi og Rudy som kvinnenavn

Rudi og Rudy er også brukt som kvinnenavn, men nokså sjeldent.
Spektrumanalysator

En spektrumanalysator er et måleinstrument for å måle frekvensinnholdet til et signal. En vanlig spektrumanalysator fungerer på den måten at den kjører over mange frekvenser og sjekker om det er noe signal på dem og så viser styrken i et diagram. I diagrammet har en frekvens på x-aksen og signalstyrke på y-aksen.
Dette instrumentet er et av de viktigste instrumentene på en elektronisk lab.
Clausius-Clapeyron-ligningen

Clausius-Clapeyron-ligningen uttrykker sammenhengen mellom trykk og temperatur ved en faseovergang. For eksempel faseovergangen mellom vann og vanndamp ved forskjellig trykk og temperatur. Den er oppkalt etter den tyske fysikeren Rudolf Clausius og den franske ingeniøren og fysikeren Benoît Paul Émile Clapeyron.
Aérospatiale-Matra

Aérospatiale-Matra Missiles

Selv om Matra grunnla Matra BAe Dynamics sammen med British Aerospace Dynamics i 1996 som en missilprodusent, fortsatte de å holde sin egen missildivisjon aktiv, under navnet Matra Missiles. Denne fikk navnet Aérospatiale Matra Missiles (AMM) i  1999 som følge av fusjonen av moderselskapene, og året etter EADS Aérospatiale Matra Missiles grunnet den neste fusjonen. I 2001 ble dette en del av MBDA.
Friidrett under samveldelekene 1982

Friidrett under de britiske samveldeleker  1982. Friidrett var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var tolvte gangen som friidrett var med på programmet i Samveldelekene. I lekene i 1982 ble det konkurrert i trettini øvelser i friidrett, tjuetre for menn og seksten for kvinner. England ble beste nasjon med elleve gullmedaljer foran Australia med ni.
Collège Sainte-Barbe

Collège Sainte-Barbe var frem til det ble stengt i 1999 det eldste collège i Frankrike.

Historie

Dwnne høyt ansette utdannelsesinstitusjon ble grunnlagt i 1460 og lå i Rue Valette ved Montagne Sainte-Geneviève i det 5. arrondissement i Paris. Bygningen ble i 1999 merket som Monument historique. Et universitetsbibliotek ble åpnet der i 2009.
Rød storm

Handling

Aserbajdsjanske terrorister ødelegger et nytt oljeraffineri i Sovjetunionen, og hemmer på den måten sovjetrussernes evne til å produsere olje, noe som igjen vil true den sovjetiske økonomien. Trengt opp i et hjørne, og for stolte til å be vesten om hjelp, bestemmer Politbyrået seg for å gå til krig for å sikre de enorme oljeforekomstene i Midtøsten.
For å sikre seg mot at NATO ikke blander seg inn, setter KGB i gang en operasjon for å splitte alliansen ved å få det til å se ut som Tyskland uprovosert angriper Sovjetunionen først.
Port Augusta (Sør-Australia)

Kommunikasjon

Byen har jernbanestasjon med passasjertog både i retning nord-sør til Darwin/Adelaide (The Ghan) og øst-vest til Sydney/Perth (Indian Pacific). Operatør av passasjertogene er Great Southern Rail. Port Augusta er også den ene av endestasjonene på den smalsporede museumsjernbanen Pichi Richi Railway som går østover til Quorn.
Nord Lead

Nord Lead er en virtuelt analog subtraktiv synthesizer utviklet i Sverige av Clavia, og utgitt første gang i 1995. Nord Lead ble utviklet for å emulere de klassiske analoge lydene fra Roland TB-303 og Minimoogen. Nord Lead regnes av mange i dag for i seg selv å være en klassisk synthesizer.
Ulikt analoge synthesizere benytter Nord Lead seg av digitale signalprosessorer programmert til å emulere både subtraktiv syntese og FM-syntese (engelsk: frequency modulation synthesis).

Versjoner

Den første versjonen kom i 1995, og hadde 4 til 12 stemmer polyfoni, to oscillatorer, to LFOer og 48 veide tangenter. To år etter kom Lead 2, som bl.a hadde fått utvidet polyfonien til opp til 16 stemmer, samt én tangent mer enn originalen.
Nord Lead 3 fra 2001 har 24-stemmers polyfoni, større knapper og kontrollere enn forgjengerne og et forbedret brukergrensesnitt med LED-display. Denne har også forbedret oscillasjon, med to separate grupper med seks bølgeformer hver.
Clavia introduserte i 2003 Nord Lead 2x, en bedre utgave av Lead 2, med 20-stemmers polyfoni. Clavia valgte å gi ut en ny versjon av Lead 2 grunnet høy etterspørsel etter denne kombinert med høy pris på Lead 3.
Alle Nord Lead finnes også i rack-versjoner.

Nord Modular og Micro Modular

Nord Modular er en mini-variant av Nord Lead, med kun 25 tangenter. Ulempen, men for mange også fordelen, er at denne må kobles til en datamaskin. Micro Modular er uten tangenter og med redusert polyfoni, fra 32 stemmer til 4.
Disturbing the Peace

Disturbing the Peace er et musikkalbum utgitt av Little Charlie & the Nightcats i april 1988.
Roing under Sentralamerikanske og karibiske leker 2014

Roing under Sentralamerikanske og karibiske leker 2014. Roing var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var åttende gangen som roing var med i de sentralamerikanske og karibiske leker. Det var ti øvelser, sju for menn og tre for kvinner. Cuba ble beste nasjon, de vant alle ti gullmedaljene.
Halticopsis

Levevis

Både larvene og de voksne (imago) er planteetere.

Utbredelse

Slekten har bare én art fra Etiopia.
Leucophorus

Utbredelse

Arten er utbredt i India.
Liphistiidae

Utseende

Forholdsvis store, kraftige, brune eller mørkfargede edderkopper. De kjennes lett på at bakkroppen er ledd-delt, med en rekke adskilte rygg- og bukplater. Øynene sitter samlet på en knøl foran på forkroppen, ikke ulikt vevkjerringer (Opiliones). Chelicerene har dolklignende spiser som peker nedover og bakover, og mangler giftkjertler.  De har fire par spinnvorter (det ene paret er noe redusert hos slekten Heptathela), uten en silplate (cribellum) foran. Respirasjonssystemet består bare av boklunger og er regnet som lite effektivt, dette kan forklare hvorfor disse artene er forholdsvis lite aktive dyr.

Levevis

I likhet med mygalomorfe edderkopper sitter Liphistiidae gjerne i ro i en silkekledt tunnel og venter på at et passende byttedyr skal passere innenfor rekkevidde. Noen arter spinner snubletråder som radierer ut fra tunnelåpningen, napp i disse viser at et byttedyr er i nærheten, så edderkoppen kan rase ut og fange det. Tunnelen er dekket med en klappdør av silke og vegetasjonsrester, og godt kamuflert. Hunnene, som sjelden forlater tunnelene sine, kan lever i mange år og skifter hud også etter at de har blitt kjønnsmodne. Hannene vandrer omkring om natten på leting etter hunner. Noen arter lever i huler og holder til i silkestrømper som er festet til veggen i hulen i stedet for tunneler i bakken.

Utbredelse

Gruppen er utbredt i Sørøst-Asia, inkludert Kina og de sørlige delene av Japan.
ToTheGame

ToTheGame er en spillside som ble startet 1. september, 2001. Siden fungerer som en spillportal med lenker til andre spillsider der man kan finne nyheter, intervjuer, anmeldelser, sniktitter, videoer og skjermbilder. Siden fungerer også som en database for utgivelsesdatoer for spill som blir sluppet i USA, Storbritannia, Skandinavia og Europa. I 2007 ble det fastslått at databasen består av over 7000 titler til alle de store plattformene, PC, PlayStation 2, Xbox, GameCube, PlayStation 3, Xbox 360, Wii, PlayStation Portable og Nintendo DS.
Renholdsbransjen

Renholdsbransjen er en bransje innenfor næringsgruppen privat tjenesteyting, som utfører rengjøring i private hjem eller næringsbygg. Bransjen leverer først og fremt innvendig rengjøring, men også noe til utvendige områder som f.eks. vinduer, trapper og uterom. Bransjen sysselsetter 33.300 årsverk i Norge (2013) fordelt på 17.400 årsverk i offentlig sektor og 15.800 årsverk i privat sektor, og hele markedet for renhold i Norge omsatte i 2013 for 18,9 milliarder kroner. Bransjen er eget tariffområde mellom NHO og LO.
Bransjen er i Norge hovedsakelig organisert i NHO Service og Handel med 242 virksomheter som sto for 9.559 årsverk og 5,8 milliarder kroner i omsetning i 2012. Norsk Arbeidsmandsforbund (NAF) organiserer renholderne som arbeidstakere. Den 1. september 2012 ble det forbudt i Norge å kjøpe renhold fra leverandører som ikke er godkjent av Arbeidstilsynet. Reguleringen av bransjen er blant annet hjemlet i Forskrift om offentlig godkjenning av renholdsvirksomheter og om kjøp av renholdstjenester.
DnB NORD

DnB NORD er en europeisk bank med kontorer i Danmark, Finland, Estland, Latvia, Litauen og Polen. Bankvirksomhet til person- og SMB-kunder drives i Baltikum og Polen.
Banken ble opprettet i 2006 som et fellesforetak (joint venture) eid med 51% av DnB NOR og 49% av NordLB. I 2010 trakk NordLB seg fra samarbeidet og DnB NORD ble heleid av DnB NOR. Hovedkontoret ligger i København.
Asialekene

Asialekene (eller Asiaden) er en multisportkonkurranse for asiatiske utøvere, som arrangeres hvert fjerde år, etter modell av de olympiske leker. Arrangementet omfatter over 40 forskjellige idretter, mange av dem ikke-olympiske, som stort sett avholdes innenfor en tidsramme på to uker. Det arrangeres også andre leker, så som asiatiske vinterleker og asiatiske innendørsleker, separat fra selve Asialekene.
Arrangementet er gjennomført 16 ganger siden 1951. Tilsammen 45 land kan delta i Asialekene.
Sjøgras

Sjøgras er blomsterplanter som har tilpasset seg et liv helt neddykket i sjøvann.
De omfatter omtrent 60 arter i familiene Hydrocharitaceae, Cymodoceaceae, Posidoniaceae, Zosteraceae og Ruppiaceae. Alle tilhører ordenen Alismatales innenfor de enfrøbladete plantene. De er altså ikke gras i egentlig betydning. Navnet skyldes at de har lange og smale blad, og at de vokser i tette bestander som minner om enger under vann. Noen egentlige grasarter, som Spartina og saltgras (Puccinellia), vokser med røttene i sjøvann, men de regnes ikke som sjøgras.
Sjøgras er festet til bunnen med røtter som går ned i bunnsedimentene. De vokser derfor helst på bløtbunn, mens tang og tare dominerer på hardbunn. En kraftig jordstengel ligger horisontalt nede i sedimentene. Korte, vertikale skudd med blad og blomster sitter med jevne mellomrom på jordstengelen.
Utbredelsen omfatter alle hav utenom polområdene. De er avhengig av lys for å drive fotosyntese og vokser derfor bare på grunt vann. Hydrogenkarbonat brukes som karbonkilde i stedet karbondioksid, som landplantene bruker. Bladene er smale og tynne for å gjøre det lettere å ta hydrogenkarbonat ut av vannet. De har lyktes i å utvikle pollinering under vann, men vegetativ formering har likevel stor betydning for disse plantene.
Områder med sjøgras er produktive økosystemer, og en mengde dyrearter lever her. Dyr som beiter på sjøgras er blant annet suppeskilpadde, sjøkyr, fisk, gjess, svaner, sjøpiggsvin og krabber.
Det eneste vanlige sjøgraset i Norge er ålegras, som finnes langs hele kysten på bløtbunn ned til 10 m dyp. I noen brakkvannsområder finnes det enger med havgras og tjønnaks. Enger med dvergålegras er sjeldne og finnes bare i Oslofjorden, Jæren og Sunnhordland.
Georg Benda

Liv og virke

I 1741, da Benda var 19 år gammel, utnevnte kong Fredrik II av Preussen ham til andrefiolinst i sitt berlinske slottskapell. Året etter kom han til Potsdam som komponist og arrangør for sin eldre bror Franz, som selv var en dyktig komponist og fiolinist. I 1749 ble han Gottfried Heinrich Stölzels etterfølger som kapellmester hos hertug Fredrik III av Sachsen-Gotha-Altenburg. Her videreutviklet han sine ferdigheter som komponist, både innen religiøs musikk, og innen opera. Hertugen lot også Benda reise til Italia for å studere opera.
Bendas største musikalske fortjeneste var innen musikkdramatikken, særlig med melodramaet, hvor også Mozart lot seg påvirke av Benda. Ariadne auf Naxos fra 1775 regnes som Bendas fremste verk.
Foruten operaene skrev han en operette for barn, kirkemusikk, vokalmusikk, om lag 30 symfonier, klaversonater, ti cembalokonserter og 11 filionkonserter. 
Han døde i Bad Köstritz, 73 år gammel. Sønnen Friedrich Ludwig Benda (1752–1796), som kun overlevde sin far med et snaut år, var orkesterleder i Hamburg, Mecklenburg og Königsberg.

Ettermæle

Georg Benda har fått en viss herostratisk berømmelse i musikkhistorien, fordi han er ansvarlig for at store mengder av verkene til forgjengeren ved hoffet i Gotha ikke er bevart. Det lille som er igjen etter Stölzel viser at han var den langt mest betydningsfulle komponisten av de to, likevel skrev Benda i 1778: «... Bare de beste av min forgjengers arbeider, de som selv i dag kan brukes som kirkemusikk, er tatt vare på, siden jeg allerede for lenge siden skilte det ut fra det ubrukelige søppelet og oppbevarte det i huset mitt.»
Kurt Gödel

Bakgrunn

Kurt Gödel kom fra en velstående storborgerlig familie i Brünn. Byen hadde da han ble født et tyskspråklig befolkningsflertall. Av dens 109.000 innbyggere var 64% tyskspråklig og 36% tsjekkisktalende. Hans foreldre var Marianne (født Handschuh) og Rudolf August Gödel. Faren var tekstilhandler og hadde kommet sil stor velstand. Moren var protestant, faren var katolikk. Familiens barn ble oppforstert protestantisk. nder der Familie wurden evangelisch erzogen.

Karriere

Kurt Gödel var dosent i Wien fra 1933 til 1938, og fra 1938 tilknyttet Institute for Advanced Study ved Princeton University i New Jersey  i USA. Fra 1953 var han professor der. 
Hans verk Über formal unentscheidbare Sätze der «Principia Mathematica» und verwandter Systeme (1931) åpnet for nye perspektiver i samband med logisk tenkning, siden han påviste at den deduktive metode har visse absolutte begrensninger som en ikke kan komme seg rundt. Gödel viste at det finnes sentenser som ikke kan avgjøres innenfor hvert tilstrekkelig rikt logisk system. Det vil si at hvert slikt system vil inneholde utsagn som ikke kan bevises, selv om de er sanne. Spesielt er det fundamentale spørsmål om matematikken er fri for motsetinger prinsipielt umulig å avgjøre med matematiske metoder. Gödel oppnådde disse resultater - kjent som Gödels ufullstendghetsteorem – ved å benytte en ytterst subtil matematisk metodikk. Resultatet er av generell erkjenningsteoretisk interesse og kan således regnes som en av de store milepæler i filosofiens historie. Det representerer der et av de få presise og vidtrekkende resultater en i det hele tatt har om den menneskelige tenkning og dens begrensninger. 
Gödel gav andre banebrytende bidrag til matematisk logikk, særlig innen mengdelære, i samband med den såkalte kontinuumshypotesen. Hans resultater på dette området er å finne i et annet kjent verk, The Consistency of the Continuum Hypothesis (1940).
Kurt Gödel døde av underernæring i 1978 etter hans kone Adele hadde vært innlagt på sykehus i seks måneder: hennes mat var den eneste han spiste i frykt for å bli forgiftet av andre. Han unngikk til og med mat han hadde laget selv, og engstet seg for kjøleskap og radiatorer. Det er av allmenn oppfatning at han hadde visse paranoide trekk.
Haute-Normandie

Geografi

Haute-Normandie lå nord i Frankrike, ved Den engelske kanal. I øst lå regionen Picardie, i sørøst Île-de-France og Centre, og i vest lå Basse-Normandie.

Historie

Historisk var regionen sammenfallende med kjernelandet i hertugdømmet Normandie. Regionen Haute-Normandie ble dannet i 1956 da Normandie ble delt i to regioner: Haute-Normandie med to departementer og Basse-Normandie som hadde tre departementer.
Burotpraktvikler

Utseende

En middelsstor (vingespenn 17-22 millimeter), brunlig vikler. Forvingene er forholdsvis smale og brunlige, ganske variable i fargen. Hannen er vanligvis mer kontrastrikt farget enn hunnen.

Levevis

Larvene lever i spinn på røttene av blant andre loppeurt, markmalurt og hjortetrøst. Næringsplanten i Norge er ikke kjent men den synes å være knyttet til burot. De finnes helst på litt fuktige steder og i veikanter. De voksne sommerfuglene flyr i juni-august.

Utbredelse

Den er utbredt i Europa, unntatt lengst i nord, og også i det nordlige Asia og Nord-Amerika. I Norge er arten vanlig på Sørlandet og Østlandet, mot vest til Vest-Agder.
Verdenscupen i skyting

Verdenscupen i skyting ble introdusert av ISSF i 1986 for å skapet et godt kvalfiseringssystem til sommer-OL. Det blir vanligvis konkurrert i fire konkurranser i året, inkludert en verdenscupfinale som vanligvis blir avholdt i München.
Fjodor Smolov

Landslaget

14. november 2012 fikk han sin første landskamp for Russland mot USA. Han scoret også sitt første landslagsmål.
Han ble tatt ut i Russlands EM-tropp til EM i Frankrike 2016.
Han ble tatt ut i Russlands tropp til FIFA Confederations Cup 2017 i Russland.
Han ble tatt ut i Russlands tropp til VM i fotball 2018 i Russland.
Beck – Det tause skriket

Handlingen

To jenter blir overkjørt av et tog en mørk høstnatt. Ble de myrdet eller hadde de selv valgt å møte døden sammen? Når Martin Beck og hans kollegaer begynner åvetterforske den ubehagelige hendelsen møter man det som tilhører hverdagen for mange unge kvinner i  dag – for å bli akseptert må man tåle høyt press, vold og trusler, noe som fører til ustabilitet og selvforakt...

Om filmen

Filmen er nr 23 (den nest siste) i serien og ble sluppet direkte på leie/kjøpe DVD den 19. september 2007. Filmen ble spilt inn i november/desember 2006. Mange deler av filmen ble spilt inn i Huddinge, en forstad til Stockholm.
CC Vest

CC Vest er et kjøpesenter i Oslo. Kjøpesenteret åpnet høsten 1989 og har siden blitt utvidet i 1990, 1991, 2000, 2004 og 2009. I dag har senteret over 100 butikker som blant annet Meny CC Vest, Vinmonopolet, H&M og Clas Ohlson. I tillegg finner man mindre enkeltstående virksomheter innenfor de fleste bransjer. Senteret er eiet av Mustad Eiendom. Senteret hadde en omsetning på 2,1 mrd kroner i 2014, og ble rangert som Norges åttende største kjøpesenter målt i omsetning.
Shepherd University

Shepherd University er et delstateid universitet i Shepherdstown i delstaten Vest-Virginia i USA. Det ble grunnlagt i 1871.
Ved lærestedet var det 4 091 studenter og 288 vitenskapelig ansatte i 2006, og dette året var skolepengene US$ 4 348 for studenter folkeregistrert i delstaten. Undervisningen gis opp til mastergradsnivå.
Die Stimme des Herzens

Handling

Filmen handler om to kvinner, Helga og Ebba. Helga flytter til byen av kjærlighet til sin ektemann, Arne, og føder deres første barn. Men Arne viser seg å være en råtamp som drikker, spiller hasard og slåss, og han ender opp i fengsel. Helga og barnet havner i dyp nød. Ebba har andre problemer: hennes far tvinger henne til å gifte seg med forretningsmannen Viktor Lindquist, til tross for at hun er forelsket i en annen mann. Men Lindquist viser seg å være en kjærlig ektemann, og når Ebba føder føder deres første barn er hennes lykke fullkommen. Men barnet dør, og Ebba fortviler.
Coscinedes

Utseende

Ganske små, spinkle, brunlige trebukker. Det er en markert "stilk" mellom pronotum og de parallellsidige dekkvingene. Beina er forholdsvis korte. C. gracilis er ensfarget brun, C. oaxacae er brunsvart med den fremre delen av dekkvingene gulbrun.

Utbredelse

Slekten er utbredt i Mellom-Amerika.
Tilsynet med Efterretningstjenesterne

Tilsynet med Efterretningstjenesterne  er et dansk tilsynsorgan som har til oppgave å føre kontroll med behandlingen av personopplysninger i Politiets Efterretningstjeneste (PET) og Forsvarets Efterretningstjeneste (FE).
Organet ble opprettet 1. januar 2014 og avløste således Kontroludvalget vedrørende Politiets og Forsvarets Efterretningstjenester, det såkalte Wamberg-utvalget. En fysisk eller juridisk person kan anmode tilsynet om å undersøke om PET eller FE uberettiget behandler opplysninger om den pågjeldende. Tilsynet undersøker at dette ikke er tilfellet, og gir deretter tilbakemelding om dette. Organet har adgang til enhver opplysning og alt materiale som er av betydning for tilsynsvirksomheten.
Medlemmene i Tilsynet med Efterretningstjenesterne er utnevnt av justisministeren etter forhandling med forsvarsministeren og etter drøftelser med Folketingets komité for etterretningstjenestene. Formannen er dessuten utnevnt etter felles innstilling fra Østre og Vestre Landsret.
Slaget ved Rügen (1864)

Bakgrunn

Danmark erklærte 15. mars 1864 en blokade av Preussens kyst. 17. mars samlet fartøyer fra den danske østersjøflåten seg utenfor Rügen med sikte på å blokkere havnen i Swinemünde.
14. mars 1864 beordret kong Vilhelm I sjefen for de prøyssiske fartøyene ved Swinemünde, kaptein Eduard von Jachmann å drive vekk de danske blokadefartøyene, eller og se hvor effektiv en dansk blokade kunne være. Dersom været ble dårlig, eller den danske styrken var overlegen, slukke kamper unngås.
Å bryte den danske blokaden fullstendig var i praksis umulig, da adgangen til verdenshavene via Nordsjøen gikk gjennom Øresund som var under full dansk kontroll.

Kampene

Jachmann var oppmerksom på at hans tre fartøyer var både kvantitativt og kvalitativ underlegen de danske blokadestyrkene. Imidlertid ville han prøve å utnytte sine dampdrevne kanonbåter og ville prøve å få de danske fartøyene til å seile slik at de kom innenfor kanonbåtenes rekkevidde mens de lå stridsklare ved øya Greifswalder Oie utenfor Rügen.
Jachmann seilte derfor mot de danske blokadefartøyene på formiddagen 17. mars 1864 med «Arcona», «Nymphe» og «Loreley», og åpnet ilde kl 14.30. Etter et totimers slag måtte han trekke sørover. Da de prøyssiske fartøyene kunne holde en høyere fart, lyktes Jachmann å komme unna de danske fartøyene. Men hans plan om å lokke de danske fartøyene sørover og innenfor rekkevidden til de prøyssiske kanonbåtenes rekkevidde mislyktes. Imidlertid manøvrerte fartøyene feil, da bare «Loreley» vendte tilbake til kanonbåtene, mens «Arcona» og «Nymphe» seilte mot Swinemünde.
Slaget hadde ingen innvirkning på den danske blokaden, men kan sees som en taktisk dansk triumf siden de prøyssiske fartøyene måtte trekke seg tilbake, og Jachmann ikke lyktes med å ødelegge blokadefartøyene ved hjelp av kanonbåtene. Jachmann ble allikevel etter slaget forfremmet til kontreadmiral.